Područja pod upravom albanskih oblasnih gospodara u Srpskom carstvu 1360. godine, u vreme cara Uroša
**Karlo Topija** (između 1338 i 1342 – 1388) je bio albanski velikaš i knez, iz porodice Topija, koji je vladao delovima današnje Albanije (1359–1388).

Poreklo i porodica
------------------

Ostaci tvrđave u Kruji
Karlo Topija je bio sin Andreje Topije i vanbračne ćerke napuljskog kralja Roberta I Anžujskog (1309–1343), koji su pored njega imali još dvoje dece, Dominika i Đerđa (*Đurđa*).

U braku je imao troje dece:

* Đerđa
* Jelenu
* Vojsavu

a imao je još dvoje ili četvoro vanbračne dece:

* Mariju
* Nikitu
* Tanuša
* Lazara

Život i vladavina
-----------------

Ostaci tvrđave u Draču
Njegova porodica je uživala podršku napuljskih Anžujaca, a njegov deda Tanuš (*Tanusije*) je vladao oblašću između reka Mata i Škumbe. Njega je 1359. godine nasledio Karlo i aktivno se uključuio u sukobe koji su posle Dušanove (kralj 1331–1346, car 1346–1355) smrti zahvatile Srpsko carstvo, prvenstveno između njegovog sina Uroša (1355–1371) i polubrata Simeona (1359–1371). Svoju vlast na Kruju je proširio 1363. godine, a sukobi sa Balšićima su otpočeli iste godine. On je u proleće 1364. godine zarobio Đurađa I (1362–1378) i posredstvom Dubrovčana je među njima sklopljen mir 1366. godine. Predele južno od Škumbe preuzima 1367. godine, a važnu stratešku tačku na Balkanu, Drač, zauzeo je 1368. godine i uspeo je da ga zadrži, iako ga je u par navrata gubio (1376 i 1385). Po stranim autorima, on se oko 1370. godine se oženio Vojislavom Balšić, ćerkom Balše I (1356–1362), ali se ona ne pominje u knjigama srpskih istoričara.

Njegovi interesi na tlu današnje Albanije su se ukrštali sa interesima Balšića, što je dovelo do ponovnih sukoba sa njima, u kojima je izgubio Drač (1385), iako ga je malo pre toga povratio (1383). Uz pomoć Osmanlija koje su u bici na Savrovskom polju kod Berata 1809.1385. godine pobedile i ubile Balšu II (1378–1385), Karlo je povratio kontrolu nad Dračom. Već naredne godine, on je 1708. sklopio savez sa Mlečanima, a ponudio im je Drač, u zamenu za druge posede na Kritu i Eubeji.

Karlo Topija je preminuo u januaru 1388. godine i sahranjen je u svojoj zadužbini, manastiru svetog Jovana Vladimira kod Elbasana. Njega je podigao 1381. godine, na temeljima starije crkve (o čemu svedoči uklesani natpis na grčkom, srpskom i latinskom jeziku) i u njega je preneo mošti srpskog kneza Jovana Vladimira, koje su se od sredine XIII veka nalazile u Draču.

Nasledio ga je sin Đerđ (*Đurađ*), koji je 1392. godine predao Drač Mlečanima.

Povezano
--------

* Drač
* Kruja
* Balšići

Napomene
--------

1. ↑  Njegovi roditelji su živeli zajedno od 1338. godine, a pogubljeni su pre 1343. godine.

Izvori
------

1. 1 2 3 4 5 6 7  „Medieval Lands project - Albania: *Thopia*". Pristupljeno 03.06.2010.
2. 1 2 3  „Genealogy - Balkan states: *The Thopia*". Arhivirano iz originala na datum 2015-12-02. Pristupljeno 03.06.2010.
3. 1 2 3 4 5  Članak *Karlo Topija* Vladimira Ćorovića u *„Narodnoj enciklopediji Srba, Hrvata i Slovenaca"*
4. ↑  Aleksa Ivić, *„Rodoslovne tablice srpskih dinastija i vlastele"* (*treće dopunjeno izdanje*), Novi Sad, 1928. (*Balšići*)
5. ↑  Андрија Веселиновић Радош Љушић, *Српске династије*, Нови Сад, 2001. ИСБН=86-83639-01-0
6. ↑  Grupa autora, *„Rodoslovne tablice i grbovi srpskih dinastija i vlastele (prema tablicama Alekse Ivića)"* (*drugo znatno dopunjeno i prošireno izdanje*), Beograd, 1991. ISBN 86-7685-007-0

Literatura
----------

* Članak *Karlo Topija* Vladimira Ćorovića (Stanoje Stanojević (*pokretač i urednik*), *„Narodna enciklopedija Srba, Hrvata i Slovenaca"* IV knjiga, (*II fototipsko izdanje*), Beograd 1925. (Novi Sad, 2001))
* „Medieval Lands project - Albania: *Thopia*". Pristupljeno 03.06.2010.